OpenLLM-France/wikimedia huggingface dataset:
# Parkers-Iron Springs

Parkers-Iron Springs és una concentració de població designada pel cens dels Estats Units a l'estat d'Arkansas. Segons el cens del 2000 tenia 3.499 habitants.

## Demografia

Segons el cens del 2000, Parkers-Iron Springs tenia 3.499 habitants, 1.434 habitatges, i 1.059 famílies. La densitat de població era de 145,9 habitants/km².
Dels 1.434 habitatges en un 26,5% hi vivien nens de menys de 18 anys, en un 59,8% hi vivien parelles casades, en un 10,7% dones solteres, i en un 26,1% no eren unitats familiars. En el 22,2% dels habitatges hi vivien persones soles el 6,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,82.
Per edats la població es repartia de la següent manera: un 20,9% tenia menys de 18 anys, un 8,4% entre 18 i 24, un 29,4% entre 25 i 44, un 29,7% de 45 a 60 i un 11,5% 65 anys o més.
L'edat mediana era de 40 anys. Per cada 100 dones de 18 o més anys hi havia 96,7 homes.
La renda mediana per habitatge era de 39.766 $ i la renda mediana per família de 47.813 $. Els homes tenien una renda mediana de 31.782 $ mentre que les dones 25.205 $. La renda per capita de la població era de 19.508 $. Entorn del 3,4% de les famílies i el 4,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Parkers-Iron Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 17 juliol 2010].
* ↑ «Geographic Comparison Table- Parkers-Iron Springs». American Fact Finder. Oficina del Cens dels Estats Units, 12-01-2010.
# Shunichi Ikenoue

Shunichi Ikenoue (Prefectura de Gunma, 16 de febrer de 1967) és un futbolista japonès.

## Selecció japonesa

Va formar part de l'equip olímpic japonès a la Copa d'Àsia de 1988.

## Referències

* ↑ worldfootball.net
# Gens du pays

Gens du pays (en català: Gent del país) és un himne no oficial del Quebec, compost pel cantautor Gilles Vigneault. Composta a expenses de Louise Forestier i Yvon Deschamps -els quals desafiaven a qui poguera escriure una cançó per substituir el Happy Birthday- amb la col·laboració del músic Gaston Rochon, el mateix Vignault l'estrenà el 24 de juny de 1975 a Mont-real però no es va gravar fins a l'any següent, en una versió en directe amb altres cantants quebequesos inclosa en el disc 1 fois 5; d'ençà, la cançó ha esdevingut una peça simbòlica, encara que la lletra no en fa referència explícita ni cap reivindicació política, sinó que és més aïna una cançó d'amor.
Amb tot, la tornada «Gens du pays, c'est votre tour / de vous laisser parler d'amour» («compatriotes, ara vos toca poder parlar d'amor») és molt popular al Quebec: René Lévesque, fundador del Parti Québécois, la va citar en perdre el referèndum d'independència de 1980; set anys després, durant el seu soterrar, el públic de fora de l'església començà a cantar-li «Mon cher René, c'est à ton tour / de te laisser parler d'amour» (allà, en els aniversaris se sol cantar esta cançó amb el nom de l'homenatjat en compte del títol).

## Lletra

Le temps qu'on a pris pour se dire «je t'aime» C'est le seul qui reste au bout de nos jours Les vœux que l'on fait les fleurs que l'on sème Chacun les récolte en soi-même Aux beaux jardin du temps qui court
{refain} Gens du pays, c'est votre tour De vous laisser parler d'amour Gens du pays c'est votre tour De vous laisser parler d'amour
Les temps de s'aimer, le jour de le dire Fond comme la neige aux doigts du printemps Fêtons de nos joies, fêtons de nos rires Ces yeux où nos regards se mirent C'est demain que j'avais vingt ans
{refrain}
Le ruisseau des jours aujourd'hui s'arrête Et forme un étang où chacun peut voir Comme en un miroir l'amour qu'il reflète Pour ces cœurs à qui je souhaite Les temps de vivre leurs espoirs
{refain}

## Referències

* ↑ Radio Canada Arxivat 2006-02-25 a Wayback Machine. Vignault, Forestier i Deschamps parlen sobre Gens du pays
* ↑ Encyclopédie de la musique au Canada Arxivat 2006-05-23 a Wayback Machine. Gens du pays
# Everly

«Everly» té aquests significats:
* Toponímia:
** Everly (França), localitat francesa a Sena i Marne
** Everly (Iowa), localitat estatunidenca
* Música: The Everly Brothers, els germans Don i Phil Everly
# Lucía Gil

Lucía Gil (Madrid, 29 de maig de 1998) és una cantant i actriu espanyola. Coneguda per guanyar el concurs organitzat per Disney Channel anomenat My Camp Rock i per protagonitzar la sèrie de Disney Channel, La gira on interpreta a la cantant de la banda sorgida en la sèrie "Pop4U". A l'edat de set anys va participar en el concurs de cant Veo Veo.

## Referències

* ↑ «¡Felicidades, Lucía!» (en castellà). Como Tú (magazine), 30-05-2012. Arxivat de l'original el 26 de maig 2013. [Consulta: 17 setembre 2012].
* ↑ «La AECC lanza una aplicación de 'Smartphone' para enseñar a los niños a protegerse del sol adecuadamente/'Superprotector' ha sido presentado por la actriz infantil Lucia Gil» (en castellà). Agencia Europa Press, 21-06-2012. [Consulta: 18 setembre 2012].
* ↑ «La niña Tiffany Eva Cabrera Robson se hace con el cetro de reina infantil del carnaval de Arrecife / La salida de la ganadora de 'My Camp Rock' fue apoteósica» (en castellà). Salpreso.com, 09-02-2010. [Consulta: 17 setembre 2012].
* 1 2 3 «Lucía Gil Santiago: "Mi primer concierto en Zamora va a ser una actuación muy especial"» (en castellà). La Opinión de Zamora, 19-06-2012. [Consulta: 17 setembre 2012].
# Kim Chol-ju

    En aquest nom coreà, el cognom és Kim.
Kim Chol-ju (en coreà: 김철주, 12 de juny de 1916 - 14 de juny de 1935) va ser un militar coreà que va lluitar per la independència de República Democràtica Popular de Corea (coneguda com a Corea de Nord) durant el període colonial japonès. Era germà de Kim Il-Sung, el primer líder nord-coreà.

## Biografia

Va néixer el 1916 al comtat de Datong, província de Pyongan del Sud. Al començament dels anys trenta, es va unir a un esquadró anti-japonès.
El 14 de juny de 1935 va morir en un enfrontament inesperat amb l'exèrcit japonès a prop d'Ishijin Mizo a Yanji (a l'actual República Popular de la Xina). La seva vida fou curta però és recordat com un autèntic patriota i ardent revolucionari. Tot i que les restes no es van poder recuperar, més tard se li va dedicar un mausoleu.

## Referències

* ↑ Delegate, Official USA. «Indomitable Revolutionary Kim Chol Ju» (en anglès), 11-06-2014. [Consulta: 21 juliol 2019].
# Bu'aale

Bu'aale és una ciutat de Somàlia, capital de la regió de Jubbada Dhexe i cap del districte del seu nom. Els seus habitants són majoritàriament del sub clan cowlyahan del clan ogadeni; altres clans presents són els dabare i els ajuran.
Sota el govern del general comunista Siad Barre (1969-1991), la ciutat va prosperar i esdevingué un centre agrícola i comercial.
Després de la caiguda de Barre la regió fou envaïda per les forces de Muhammad Fara Hassan, àlies Aydid, però fou derrotat per les milícies del clan cowlyahan, conegudes com els Isqalajis que van garantir la tranquil·litat. Durant els anys noranta, amb els ajuts internacionals, la ciutat, damnada per la guerra i per inundacions, fou restaurada. El lideratge de la ciutat va fer successius acords amb l'Aliança de la Vall del Juba (1999), la Unió de Corts Islàmiques de Somàlia (200&), el Govern Federal de Transició i els etíops (2007), i darrerament amb l'Aliança pel Nou Alliberament de Somàlia (2007/2008) i el Moviment de la Joventut Mujahideen (2008); això li ha permès quedar fora de les lluites militars. El desembre del 2006 la ciutat i la seva comarca fou afectada pel desbordament del riu Juba degut a les pluges, però es va aconseguir portar ajut en helicòpters del Programa Alimentari Mundial. El 29 de desembre del 2006 les forces etíops van derrotar els islamistes prop de Baidoa i forces del Govern Federal de Transició dirigides per Barre Adan Shire Hiiraale, l'antic cap de l'Aliança de la Vall del Juba (i després ministre de defensa del govern federal) van entrar sense oposició a Bu'aale, d'eon els islamistes es van retirar sense lluitar, marxant cap a Kishmayo. A finals del 2007 els islamistes en tenien altre cop el control.

## Referències

* ↑ WFP airdrops food into flood-stricken Somalia and Kenya WFP
* ↑ Ethiopia-Somalia forces seize control of southern Buale city SomaliSpot Forum
# White Horse (Dakota del Sud)

White Horse (lakota: šuŋgská oyáŋke; "Comunitat Cavall Blanc") és una població dels Estats Units a l'estat de Dakota del Sud. Segons el cens del 2000 tenia 180 habitants.

## Demografia

Segons el cens del 2000, White Horse tenia 180 habitants, 39 habitatges, i 37 famílies. La densitat de població era de 22,1 habitants per km².
Dels 39 habitatges en un 76,9% hi vivien nens de menys de 18 anys, en un 25,6% hi vivien parelles casades, en un 61,5% dones solteres, i en un 2,6% no eren unitats familiars. En el 2,6% dels habitatges hi vivien persones soles el 2,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,62 i el nombre mitjà de persones que vivien en cada família era de 4,32.
Per edats la població es repartia de la següent manera: un 51,7% tenia menys de 18 anys, un 12,2% entre 18 i 24, un 25% entre 25 i 44, un 10% de 45 a 60 i un 1,1% 65 anys o més.
L'edat mediana era de 17 anys. Per cada 100 dones de 18 o més anys hi havia 61,1 homes.
La renda mediana per habitatge era de 24.545 $ i la renda mediana per família de 23.977 $. Els homes tenien una renda mediana de 27.750 $ mentre que les dones 25.000 $. La renda per capita de la població era de 6.963 $. Entorn del 31,4% de les famílies i el 41,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ Ullrich, Jan F. New Lakota Dictionary. 2a edició. Bloomington, IN: Lakota Language Consortium, 2014. ISBN 978-0-9761082-9-0 [Consulta: 17 gener 2015]. Arxivat 2016-10-18 a Wayback Machine.
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- White Horse». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- White Horse». American Fact Finder. Oficina del Cens dels Estats Units, 12-01-2010.
# Maria Beatriu d'Itàlia

Maria Beatriu d'Itàlia, princesa d'Itàlia (Roma 1943). Princesa d'Itàlia de la Casa dels Savoia amb l'inherent tractament d'altesa reial. La més desconeguda dels quatre fills de l'últim rei italià, Humbert II d'Itàlia, resideix a Mèxic des del seu casament amb Luís Reyna Corvalán.
Nascuda al Palau del Quirinal, a Roma, el dia 2 de febrer de 1943 essent filla del rei Humbert II d'Itàlia i de la princesa Maria Josep de Bèlgica. Neta per via paterna del rei Víctor Manuel III d'Itàlia i de la princesa Helena de Montenegro, per via materna ho era del rei Albert I de Bèlgica i de la duquessa Elisabet de Baviera.
A l'edat de tres anys partí del port de Nàpols, junt amb els membres de la Família reial italiana, cap a l'exili portuguès. Instal·lats a Estoril, a Vil·la Savoia, pocs mesos després visqué la separació de fet dels seus pares la qual cosa la portà a Ginebra on residí junt amb la seva mare a partir de llavors.
Malgrat que Maria Beatriu participà en la majoria d'actes de la reialesa entre la dècada de 1950 i la de 1960, els casament dels reis Balduí I de Bèlgica, Joan Carles I d'Espanya, Constantí II de Grècia o del duc Amadeu de Savoia-Aosta.
A finals de la dècada de 1960 viatjà en diverses ocasions amb la seva mare, la princesa Maria Josep de Bèlgica, a Mèxic on compraren una casa a Cuernavaca. El dia 1 d'abril de 1970 es casà a Ciudad Juárez amb Luís Reyna Corvalán i mesos després ho feu religiosament a Córdoba a l'Argentina.
La parella s'instal·là a Cuernavaca, Mèxic, on l'any 1999 el marit de la princesa Maria Beatriu fou assassinat. La parella tingué tres fills:
Maria Beatriu visqué molts anys al costat de la seva mare a Cuernavaca. El llegat exonòmic de la princesa Maria Josep ha despertat molts recels entre els quatre germans Savoia.
# Senat de la Monarquia romana

El Senat de la Monarquia romana va ser una institució política de el període monàrquic de Roma. La paraula Senat, Senatus, deriva de el llatí senex, que significa "ancià" i per tant, Senat significa "consell d'ancians". Els indoeuropeus que es van assentar en el que seria Roma segles abans de la seva llegendària fundació al 753 a.C. estaven organitzats en comunitats tribals. Aquestes tribus sovint comptaven amb un consell aristocràtic d'ancians que eren investits amb autoritat suprema sobre la seva tribu. Les tribus que inicialment s'havien establert al llarg dels bancs del riu Tíber finalment es van agrupar en una laxa confederació i més tard van formar una aliança per protegir-se davant els invasors. Per la qual cosa es van fer encara més forts del que eren.
Els primers romans era profundament patriarcals. La família romana arcaica era cridada gens o "clan". Cada clan era un grup de famílies associades sota la presència d'un patriarca comú anomenat pater (terme llatí per a "pare"). El pater era l'amo indiscutible del seu clan i tenia el poder absolut per resoldre disputar i decidir per la seva gens. A mesura que les primerenques gens de Roma s'anaven agrupant per formar una comunitat, els patres dels clans predominants eren triats per al consell d'ancians, que es convertiria en el Senat romà. Segons la tradició, el Senat va créixer fins a aconseguir tres-cents membres després de ser ampliat en blocs de cent senadors en moments concrets. No obstant això, el més probable va ser que s'incorporaran més senadors amb el temps a mesura que més clans aconseguien la seva rellevància. El Senat arcaic rebia la seva sobirania i el fet que estava format pels caps patriarcals de les famílies predominants. Igual que un pater dirigia la seva família, el consell de patres dirigia la confederació d'aquestes famílies. Amb el temps, els patres veurien la necessitat de tenir un únic líder. Així, triarien un rei (rex) a què concedirien el seu poder sobirà. El rei presidia el senat, designava als senadors i expulsava individus de senat. Quan el rei moria, la seva sobirania tornava de forma natural als patres.
# Gens Vòlteia

La gens Volteia, (en llatí Volteia gens) va ser una gens romana principalment coneguda a partir de monedes de les que se'n conserva un nombre considerable. Algunes porten el nom Luci Volteu Estrabó i altres Marc Volteu M. F. Aquestos personatges no són coneguts per cap més font.
Un pretor del segle i aC porta el cognomen Volteu: Luci Volteu.

## Referències

* ↑ [https://quod.lib.umich.edu/m/moa/acl3129.0003.001/1290?rgn=full+text;view=image;q1=VolteiaSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1282. ]
# Agrupació Courbet

L'Agrupació Courbet fou un grup artístic fundat a Barcelona el 1918 per Josep Llorens i Artigas i Josep Francesc Ràfols i dissolt el 1919, amb l'objectiu de renovar el noucentisme. El grup va sorgir dels assistents assidus al Cercle Artístic de Sant Lluc.
Els membres d'aquest grup van reivindicar com a mestre el pintor realista francès Gustave Courbet, del qual pretenien assolir la seva actitud revolucionària. L'associació fou impulsada per Josep Llorens i Artigas i Josep Francesc Ràfols i van ser membres destacats pintors catalans com Rafael Benet, Francesc Domingo i Segura, Marian Espinal, Lluís Llimona, Joan Miró, Josep Obiols, Enric C.Ricart, Olga Sacharoff, Rafael Sala, Josep de Togores i Joaquim Torres-Garcia.
L'Agrupació no implicava un estil pictòric homogeni, sinó la voluntat de renovació del panorama artístic català, sent una renovació plàstica del noucentisme. La seva primera exposició va tenir lloc entre el 10 de maig i el 30 de juny de 1918 i va tenir lloc al Cercle Artístic de Sant Lluc dins de l'Exposició Municipal de Primavera.
El grup va durar poc temps en actiu i es va dissoldre a la fi de l'any 1919 quan molts dels seus membres es van integrar al moviment de Les Arts i els Artistes o van marxar a París.
La seva primera exposició es va celebrar entre el 10 de maig i el 30 de juny de 1918.

## Referències

* ↑ «Agrupació Courbet». Gran Enciclopèdia Catalana. Barcelona: Grup Enciclopèdia Catalana.
* 1 2 3 (Malet, 1993) p.22)
* ↑ Permanyer, 2003, p. 35.
* ↑ «La generació del 1917». Arxivat de l'original el 2014-03-11. [Consulta: 15 agost 2011].

## Bibliografia

* VVAA. El llibre d'or de l'Art Català.(pàgina 195)
* Malet, Rosa Maria. Joan Miró. Barcelona: Edicions 62, 1992. ISBN 84-297-3568-2.
* Marchi, Maria Bàrbara. Cercle Artístic de Sant Lluc 1893-2009: Història d'una institució referent per a la cultura barcelonina, 2011. ISBN 978-84-694-4099-5.
* Permanyer, Lluís. Miró, la vida d'una passió. Barcelona: Edicions de 1984, 2003. ISBN 84-96061-08-6.
* Ricart, Enric Cristòfol. (ed. de Ricard Mas Peinado). Memòries. Barcelona: Parsifal, 1995. ISBN 84-87265-73-1.
# Lucía Hiriart

Lucía Hiriart (Antofagasta, 10 de desembre de 1923 - Santiago de Xile, 16 de desembre de 2021), nascuda María Lucía Hiriart Rodríguez, va ser, com a dona del dictador xilè Augusto Pinochet, Primera dama de Xile de 1973 a 1990.

## Biografia
### Família i matrimoni

Provinent de la burgesia, Lucía Hiriart Rodríguez és filla d'Osvaldo Hiriart Corvalan, líder del Partit Radical i exministre de l'Interior, i descendent d'immigrants bascos francesos (família Hiriart de Nilo).
Es va casar als vint-i-un anys, el 30 de gener de 1943, amb Augusto Pinochet Ugarte, deu anys més gran que ella. Els seus pares desaproven aquest matrimoni, creient que Pinochet no estava a l'alçada. Van tenir tres filles i dos fills.

### Durant la dictadura

A les seves memòries, Pinochet escriu que ella el va inspirar per a orquestrar el cop d'estat de 1973 contra el president Salvador Allende.
Lucía Hiriart va ser la dona més poderosa del règim, influint en les decisions del seu marit. Escriu la periodista Alejandra Matus, autora de la biografia Doña Lucia: "Per a mi, Pinochet no es pot entendre sense la seva dona. No teníem un dictador, sinó una parella dictatorial".
Presideix la Fundació CEMA Chile, finançada per l'estat, que va servir per generar suport popular al règim de Pinochet, amb centres en pobles on les dones anaven a teixir, brodar o beure te. Ella adreça declaracions violentes als opositors, explicant que "si jo fos cap de govern, seria molt més dura que el meu marit".

### Corrupció

Després del final de la dictadura, va ser acusada, com el seu marit, de malversació. La parella tenia diversos milions de dòlars en comptes secrets a l'estranger.
Lucía Hiriart va ser acusada especialment d'haver venut en benefici personal un centenar d'edificis i terrenys que havien estat cedits pel règim a la fundació que ella encapçalava.
Va morir el 17 de desembre de 2021 sense haver estat mai jutjada.

## Referències

* 1 2 CatalunyaPress.cat. «Mor la vídua de Pinochet, Lucía Hiriart, als 99 anys». [Consulta: 19 desembre 2021].
* 1 2 «Chili: qui était Lucia Hiriart, veuve d'Augusto Pinochet ?» (en francès). Geo.fr, 17-12-2021.
* 1 2 3 4 «Chili: disparition de Lucía Hiriart, la veuve du general Pinochet» (en francès). RFI, 16-12-2021.
* ↑ «À la Une: mort au Chili de Lucía Hiriart, la femme du dictateur Augusto Pinochet» (en francès). RFI, 17-12-2021.
* ↑ Molina, F. «Els xilens elegeixen avui el president entre dos extrems». [Consulta: 19 desembre 2021].
# Brian Cusworth

Brian Cusworth (Saint Louis (Missouri), EUA, 9 de març de 1984) és un jugador de bàsquet estatunidenc que mesura 2,13 metres i juga en la posició de pivot. Actualment amb fitxa al Bàsquet Manresa, tot i que està lesionat als turmells i se l'ha donat de baixa.

## Palmarès

* Club:
** Tartu Ülikool/Rock
*** 2007-2008 Campionat Nacional d'Estònia (SEB Korvpalli Meistriliiga)
*** 2007-2008 Subcampió de Copa d'Estònia
* Individuals:
** MVP de la fase final del Campionat Nacional d'Estònia

## Referències

* ↑ «Brian Cusworth, lesionado de sus tobillos, sin fecha de regreso» (en castellà). ACB.com, 07-10-2010. Arxivat de l'original el 2016-03-03. [Consulta: 11 juliol 2011].
* ↑ «Brian Cusworth» (en castellà). ACB.com. Arxivat de l'original el 2016-03-03. [Consulta: 11 juliol 2011].
# Yogyakarta

Yogyakarta és una ciutat d'Indonèsia.

## Particularitats

Yogyakarta és a l'illa de Java, a la província de Java central. L'any 2004 tenia un total de 511.744 habitants.
És una antiga ciutat reial de molta cultura, tradició i refinament entre les ciutats de Java. Històricament a Yogyakarta va florir la indústria del bàtik i de les danses tradicionals javaneses. També és coneguda per les seves orquestres de gamelan.
La zona de Yogyakarta també fou la seu d'antigues capitals i els monuments de Borobudur construït pels Sailendra o el temple xivaita de Prambanan romanen com a testimoni d'aquells temps.
Al segle xviii Yogyakarta esdevingué la capital del sultanat de Surakarta i més tard la capital d'Indonèsia entre 1945 i 1949, durant la Revolució Nacional Indonèsia.
Actualment Yogyakarta té l'estatut de kota i és la capital del territori especial de Yogyakarta, el Daerah Istimewa Yogyakarta.

## Bibliografia

* Lombard, Denys, Le carrefour javanais (3 vol.), Éditions de l'EHESS, 1990
* Ricklefs, M. C., Jogjakarta Under Sultan Mangkubumi 1749-1792 : A History of the Division of Java, Oxford University Press, 1974
* Ricklefs, M.C., A history of modern Indonesia since c.1200 (3rd ed.), Stanford University Press, 2001
* Department of Tourism, Post and Telecommunication Regional Office For Yogyakarta Special Region. (1997) Guide To Yogyakarta. Yogyakarta: Department of Tourism, Post and Telecommunication.

## Vegeu també

* Bàtik
* Surakarta

## Enllaços externs

* The House of Art and Culture of Jogja/Yogyakarta Arxivat 2010-02-08 a Wayback Machine.
* Kraton Yogya
# Giampiero Boniperti

Giampiero Boniperti (Barengo, 4 de juliol de 1928 - Torí, 17 de juny de 2021) fou un futbolista italià que ocupava la posició de davanter. Va ser internacional absolut per la selecció de futbol d'Itàlia en 38 ocasions.
Posteriorment es va dedicar a la presidència de la Juventus de Torí i a la política, essent elegit eurodiputat entre 1994 i 1999 per Forza Italia.

## Trajectòria

| Club | País | Any |
| Juventus | Itàlia | 1946-1961 |

## Palmarès

* 5 Scudetto: 1950, 19j52, 1958, 1960 i 1961 (Juventus)
* 2 Copa italiana de futbol: 1959 i 1960 (Juventus)

## Referències

* ↑ Perfil Arxivat 2011-02-28 a Wayback Machine. a la Federació Italiana
* ↑ «Fallece Giampiero Boniperti, símbolo y presidente honorario del Juventus». Estadio Deportivo, 18-06-2021 [Consulta: 18 juny 2021].
# ASP

ASP té els següents significats:
* Processador analògic de senyals en anglès Analog signal processor, contraposat a processador digital de senyals
* ASPLinux, una distribució Linux de Rússia
* Proveïdor de serveis d'aplicació en anglès ASP, negoci que serveix a altres en les seves necessitats de programes informàtics
* AppleTalk Session Protocol, protocol de la capa de sessió usat per AppleTalk
* Association of Surfing Professionals, «Associació de Surfistes Professionals», la màxima autoritat internacional del surf professional
* ASP acrònim anglès d'Astronomical Society of the Pacific Societat Astronòmica del Pacífic, organització científica i educativa
* ASP (grup de música) (llegit com una sola paraula), grup de rock alternatiu de Frankfurt del Main, Alemanya, fundat el 1999 i el nom està pres d'el pseudònim del vocalista líder d'el grup: Alexander Spreng
* ASP (coet), acrònim de «Atmospheric Sounding Projectile», coet sonda nord-americà, usat entre 1955 i 1962
* Asp en bioquímica abreviatura de l'àcid aspàrtic
* ASP (sindicat) (acrònim), «Alternativa Sindical de Policia» fundat el 2011
* ASP (concessionaris de vehicles) (acrònim), «assessor de servei» fundat el 2019
* Active Server Pages, una solució de programari de Microsoft per a la programació de pàgines web